b'\n_START_ARTICLE_\nSymphony X\n_START_PARAGRAPH_\nSymphony x je progresivna metalska skupina, ki je nastal aprila 1994 v New Jersey-ju, ZDA.\n_START_SECTION_\nZgodovina\n_START_PARAGRAPH_\nUstanovitelj skupine je bil takrat \xc5\xbee uveljavljeni kitarist Michael Romeo, kateremu se je nato pridru\xc5\xbeil basist Thomas Miller, ki je z Michaelom \xc5\xbee imel nekaj skupne zgodovine. Kmalu za tem sta sledila bobnar Jason Rullo in pevec Rod Tyler. S prihodom klaviaturista Michaela Pinella je bila prvotna postava skupine zaklju\xc4\x8dena._NEWLINE_Njihov prvenec Symphony X je bil izdan kmalu po ustanovitvi skupine, jeseni leta 1994, na Japonskem pa decembra istega leta. Le osem mesecev kasneje so izdali svoj drugi album The Damnation Game. V za\xc4\x8detku leta 1995 je skupina med drugim zamenjala tudi pevca Roda Tylerja z Russlom Allenom. Rezultat kombinacije njegovega glasu ter simfoni\xc4\x8dnih vlo\xc5\xbekov in zares svojevrstnega na\xc4\x8dina igranja je bil velik uspeh po svetu ter povsem sve\xc5\xbe in nov veter v progresivni glasbi po svetu. Skupina je za\xc4\x8dela opa\xc5\xbeati vse ve\xc4\x8d ljubiteljev le-te zvrsti, ki so jim peli slavo, predvsem ob izidu novega albuma The Divine Wings of Tragedy leta 1997. Z dvajsetminutno skladbo Divine Wings of Tragedy so pokazali svoj edinstven stil igranja. Album je torej po\xc5\xbeel veliko slavo in skoraj popolnoma zasen\xc4\x8dil ve\xc4\x8dino ostalih glasbenih skupin v tej zvrsti. V tem \xc4\x8dasu se je Symphony x pognala na sam vrh progresivne glasbene scene._NEWLINE_Fantje seveda niso le\xc5\xbeali na lovorikah, ampak so se takoj lotili pisanja novega albuma, tokrat naslovljenega Twilight in Olympus. Preden so stopili v studio, je skupino iz osebnih razlogov zapustil bobnar Jason Rullo, ki ga je nadomestil Thomas Walling. Album so izdali leta 1998, po izidu pa so za\xc4\x8deli turnejo po Evropi, na kateri se je skupini znova pridru\xc5\xbeil Jason Rullo, basista Thomasa Millerja pa je nadomestil Andy Deluca. Symphony X je s to turnejo le \xc5\xa1e pove\xc4\x8dal \xc5\xa1tevilo obo\xc5\xbeevalcev, obiskali so Nem\xc4\x8dijo, Nizozemsko, \xc5\xa0vico, Italijo in Francijo. Po zaklju\xc4\x8deni turneji so z basistom Thomasom Millerjem sprejeli odlo\xc4\x8ditev, da bo dokon\xc4\x8dno zapustil skupino, tako je njihov novi basist postal Mike Lepond. Jeseni leta 1999 so za\xc4\x8deli pisati nov album, naslovljen V: The New Mythology Suite, ki je iz\xc5\xa1el leta 2000 ter zopet po svetu po\xc5\xbeel neverjeten uspeh. Dve leti za tem je iz\xc5\xa1el nov album, imenovan The odyssey, na katerem je skladba The Accolade II nadaljevala oblikovno tradicijo albuma The Divine Wings of Tragedy; podobnost pa najdemo tudi zaradi dolge, \xc5\xa1tiriindvajsetminutne skladbe The odyssey. Symphony x v letu 2005 pi\xc5\xa1e in snema nov album, katerega naslov \xc5\xa1e ni znan.'